একইভাবে গত মঙ্গলবারের ভয়াবহ দুর্ঘটনার বর্ণনা দিয়ে বরইতলী নতুন রাস্তার মাথা এলাকার শামিম উদ্দিন নামের স্থানীয় এক ব্যবসায়ী বলেন, মহাসড়কে চার চাকার ছারপোকা গাড়ি নিষিদ্ধ থাকলেও রহস্যজনক কারণে এসব গাড়ি প্রতিদিন চলাচল করছে মহাসড়কে। একইভাবে মঙ্গলবার পৌণে বারোটার দিকে যাত্রীবোঝাই করে চিরিঙ্গা থেকে লোহাগাড়ার দিকে বেপরোয়াভাবে যাচ্ছিল ছারপোকা গাড়িটি। পথিমধ্যে বরইতলী নতুন রাস্তার মাথায় ছারপোকা গাড়িটি পৌঁছলে বিপরীত দিক থেকে বেপরোয়াভাবে আসা স্টার লাইন পরিবহনের যাত্রীবাহী অপর একটি বাসের মুখোমুখি সংঘর্ষ হয়। এতে ছারপোকা গাড়িটি দুমড়ে-মুচড়ে গিয়ে ঘটনাস্থলে কয়েকজন এবং তিন নারীসহ সাতজন ছারপোকার যাত্রী নিহত হন। আহত হন দুই গাড়ির অন্তত ১০ জন যাত্রী।